Dreamgirls

Dreamgirls er en musikal med musikk av Henry Krieger og sangtekster og libretto av Tom Eyen. Den er basert på ambisjonene og suksessene til svarte R&B-artister i 1960- og 1970-årene, som The Supremes, The Shirelles, The Chiffons og Little Richard, og handler om The Dreams, en kvinnelig sangtrio fra Chicago i Illinois som blir sangstjerner.

Musikalen hadde premiere 20. desember 1981 på Imperial Theatre på Broadway. Den ble nominert til 13 Tony-priser, inkludert for beste musikal, og vant seks. En filmatisering ble utgitt i 2006, med Jamie Foxx, Beyoncé, Eddie Murphy, Jennifer Hudson, Danny Glover, Anika Noni Rose og Keith Robinson i hovedrollene. Scenemusikalen hadde premiere på West End i London i november 2016 med Amber Riley i rollen som Effie White.

Handlingsreferat 
I 1962 deltok The Dreamettes, en håpefull sang-gruppe fra Chicago, i den berømte talent-konkurransen «Amateur Night» ved Apollo Theatre i Harlem, New York. Gruppen er sammensatt av sanger Effie White og hennes bestevenner, Deena Jones og Lorrell Robinson. Til konkurransen synger Dreamettes en sang skrevet av Effies bror, C.C. som reiser sammen med dem til talent-showet. De vinner ikke konkurransen, men C.C. og vennene møter Curtis Taylor Jr., en bil-selger som begynner som manageren til The Dreamettes. Curtis overbeviser James «Thunder» Early, en populær stjerne og manageren hans, Marty, om å ansette The Dreamettes som backup-sangere. Selv om Jimmy Early og The Dreamettes første opptreden sammen er vellykket, er Jimmy desperat etter å finne nytt materiale.

Jimmys produsent, Wayne, bestikker Discjockeyer over hele nasjonen for å spille Jimmy Early and The Dreamettes sin neste sang. Men det oppstår konflikter mellom Marty og Curtis når Curtis for alvor begynner å konkurrere mot Marty. Ting blir ytterligere komplisert når Effie begynner et forhold med Curtis. Jimmy, en gift mann, innleder en affære med Lorrell. Curtis gir dem ett nytt navn, til The Dreams, og etablerer Deena som forsanger - i stedet for Effie. Men Effie blir ergerlig over hennes lavere status i bandet. Etter en konflikt mellom Marty og Curtis, slutter Marty som manager - og Curtis tar over. I løpet av de neste årene blir Dreams en mainstream-suksess med flere populære sanger. Etter hvert som Deena blir stadig mer berømt, blir Effie mer temperamentsfull og uforutsigbar.

Effie mistenker Curtis og Deena for å ha en affære. Lorrell forsøker å holde fred mellom alle medlemmene av bandet, men denne oppgaven virker vanskelig. I 1967 skal gruppen - nå kjent som «Deena Jones and the Dreams» - debutere i Las Vegas. Men når Jimmy stikker innom for å besøke dem, oppdager han at Effie har gått glipp av flere opptredenerninger på grunn av sykdom. Men det blir senere avslørt at hun egentlig var gravid med Curtis sitt barn. Curtis erstatter Effie med en ny sangerinne, Michelle Morris, en forandringer Effie oppdager før noen får en mulighet til å fortelle henne om dette. Effie konfronterer Curtis, C.C. og resten av gruppen. En skuffet Effie blir etterlatt, samtidig som resten av gruppen reiser videre uten henne.

I 1972 har «Deena Jones and the Dreams» blitt en av de aller mest suksessrike jente-gruppene i landet. Deena har giftet seg med Curtis, og C.C. er forelsket i Michelle. Effie er tilbake i Chicago, og er alenemor for datteren hennes. Marty er nå manageren hennes, og hun klarer etter hvert å gjøre et comback i showbusiness. Samtidig ønsker Deena å slutte i musikk-bransjen, og heller begynne som skuespiller. Deena informerer Curtis om karriere-planene hennes, men Curtis nekter å la henne slutte med musikk. Samtidig er C.C. rasende over Curtis sine konstante forandringer av sangene hans.

Referanser

Eksterne lenker 
 

Musikaler satt opp på Broadway
Musikaler satt opp på West End
Verk fra 1981